armvectores/hy_wikipedia_2023 huggingface dataset:
Նովովոզնեսենկա (գյուղ, Մալովիսկայի շրջան)

Նովովոզնեսենկա (ուկրաիներեն՝ Нововознесенка), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Նովովոզնեսենկա գյուղում բնակվում էր 503 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
In vino veritas

In vino veritas-ը լատինական արտահայտություն է, որը թարգմանաբար նշանակում է «ճշմարտությունը գինու մեջ է»։
Արտահայտությունը, իր հունական զուգընկերոջ՝ "Ἐν οἴνῳ ἀλήθεια" (En oinōi alētheia)-ի հետ, ստեղծվել է Էրազմուսում՝ Ադագիայում, I.vii.17. Պլինիոս Ավագի Naturalis historia-ն արտահայտության վրա պարունակում է վաղ ակնարկ։ Հունական արտահայտությունը նկատվում է Ալքայոսի պոեմում։
Հերոդոտոսը պնդում էր, և դա, ամենայն հավանականությամբ, բավարար է, որ եթե պարսիկները որոշել են որևէ բան հարբած վիճակում, ապա նրանք, ըստ կանոնի, այն վերանայեն սթափ վիճակում։ Հերոդոտոսին հաջորդող հեղինակները, սակայն, համարձակվել են ավելացնել, որ եթե պարսիկները որոշել են որևէ բան սթափ վիճակում, ապա, ըստ կանոնի, նրանք կվերանայեն այն հարբած վիճակում։ (Histories, գիրք 1, բաժին 133)։
Հռոմեացի պատմաբան Տակիտոսը նկարագրել է՝ ինչպես են գերմանացիները միշտ ալկոհոլ օգտագործում, երբ անց են կացնում հանդիպումներ, քանի որ նրանք հավատում էին, որ ոչ ոք չի կարող ստել ոչ սթափ վիճակում։
Արտահայտությունը սովորաբար վերջանում է հետևյալով՝ "In vino veritas, in aqua sanitas", թարգմանաբար՝ "Ճշմարտությունը գինու մեջ է, կյանքը ջրի մեջ է":


== References ==
Վինոգրադ (գյուղ, Կիցմանի շրջան)

Վինոգրադ (ուկրաիներեն՝ Виноград), գյուղ Ուկրաինայի Չեռնովցիի մարզի Կիցմանի շրջանում։
2001 թվականի տվյալներով Վինոգրադ գյուղում բնակվում էր 196 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թվային առանցք

Թվային առանցք կամ թվային ուղիղ, ուղիղ, որի վրա ընտրված են.

որևէ Օ կետ - հաշվարկման սկիզբ,
սլաքով նշված դրական ուղղություն,
երկարության չափման մասշտաբ։Իրական թվերի և թվային առանցքի միջև ստեղծված է փոխմիարժեք համապատասխանություն. կոորդինատների սկզբնակետը համընկնում է 0-ի հետ, ցանկացած կետի թվային արժեքին համապատասխանում է նրա հեռավորությունը հաշվման սկզբնակետից. դրական ուղղությամբ «պլյուս» նշանով, բացասական ուղղությամբ՝ «մինուս» նշանով։ Այսպիսով, թվային ուղիղը բաղկացած է կոորդինատների սկզբնակետից և նրանից դուրս եկող երկու ճառագայթներից, որոնցից մեկը համապատասխանում է դրական, մյուսը՝ բացասական ուղղությանը։ Այսպիսի համապատասխանության դեպքում ուղղի վրա կետերի բնական դասավորվածությունը համաձայնեցվում է թվերի կարգավորվածության հետ։

Թվային ուղիղը հաճախ օգտագործվում է որպես իրական թվերի 
  
    
      
        
          R
        
      
    
    {\displaystyle \mathbb {R} }
   բազմության ակնառու ներկայացում (օրինակ, գրաֆիկների կառուցման համար)։ Այդ դեպքում ուղղի հատվածները պատկերում են թվային միջակայքեր։


== Գրականություն ==
Выгодский М. Я.  Справочник по элементарной математике  М.: АСТ, 2003. — ISBN 5-17-009554-6.
Լորձաթաղանթ

Լորձաթաղանթ, 0,5-4 մմ հաստությամբ թաղանթ, որով պատված է մարդու և կենդանիների մարսողական, շնչառական օրգանների, միզասեռական համակարգի, քթի հավելյալ խոռոչների, միջին ականջի, գեղձերի արտատար ծորանների ներքին մակերևույթը։ Լորձաթաղանթի մակերևույթը մշտապես խոնավանում է լորձնային հեղուկով, որն արտադրվում է լորձաթաղանթի մեջ գտնվող գեղձերից։ Օրգանի ֆունկցիային համապատասխան, լորձաթաղանթը կարող է լինել բազմաշերտ հարթ, միաշերտ գլանաձև և այլն։ Լորձաթաղանթի բուն և ենթալորձնային շերտերում գտնվում են արյունատար, ավշատար անոթներ, գեղձեր, ինչպես նաև նյարդային ճյուղերի վերջույթներ։
Կալվենցանո

Կալվենցանո (իտալերեն՝ Calvenzano, լոմբ.՝ Carvensà, Colvensà, Corvensà), կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 3447 մարդ։ Բնակչության խտությունը 575 մարդ/կմ²։ Տարածքը՝ 6 կմ²։ Փոստային ինդեքս՝ 24040։ Հեռախոսային կոդ՝ 0363։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Անդրեյ Սիդելնիկով

Անդրեյ Գենադևիչ Սիդելնիկով (մարտի 8, 1980(1980-03-08), Մոսկվա, ԽՍՀՄ), ղազախ ֆուտբոլիստ, «Ակտոբե» ակումբի ֆուտբոլիստ։


== Կարիերա ==


=== Ակումբային ===
Սիդելնիկովը Մոսկվայի «Սպարտակ» ակումբի սան է։ 15 տարեկանում նա տեղափոխվեց Նիդերլանդներ՝ հանդես գալու այնտեղի «Հերնվեն» ակումբում։ Բայց հետո նա վերդարձավ «Սպարտակ», իսկ 1997 թվականին նա հայտնվեց ակումբի կազմում, սակայն ոչ մի չանցկացրեց և հաջորդ տարին անցկացրեց ակումբի երիտասարդական կազմում՝ խաղալով 3 խաղ առաջնության երկրոդր դիվիզիոնում։
2001-2002 թվականներին խաղաց «Դինամո Մինսկ» ակումբում։ Հետո հանդես եկավ «Խիմկիում», Տամբովի «Սպարտակում», Մախաչկալայի «Դինամոյում», Վլադիկավկզի «Սպարտակում»։ 2007 թվականին տեղափոխվեց «Սպարտակ Նալչիկ», որտեղ անցկացրեց 22 խաղ։
2008 թվականին տեղափոխվեց ղազախական «Ակտոբե»։ Առաջնության եզրափակիչ՝ «Տոբոլի» դեմ խաղում նա հետ մղեց մրցակցի հարձակվողի 11-մետրանոցը և թիմին չեմպիոնություն պարգևեց։ Ակումբում նա նվաճեց 3 չեմպիոնություն, ևս 4 անգամ դարձավ մեդալակիր։ Սակայն 2014 թվականի դեկտեմբերին ակումբի մարզիչ Վլադիմիր Գազաևը հրաժարվեց երկարաձգել 34-ամյա ֆուտբոլիստի պայմանագիրը։
2015 թվականին նա տեղափոխվեց «Օրդաբասի» ակումբ։
2016 թվականի փետրվարին Ալեքսանդր Բորոդյուկի ջանքերով Սիդելնիկովը տեղափոխվեց «Կայրաթ»։ Սակայն մարզչի հեռացումից հետո Սիդելնիկովի ֆործերն անհաջող ընթացան։ Նա անցկացրեց ընդամենը մեկ խաղ, բաց թողեց 2։
2017 թվականի հունվարին նա 1 տարվա պայմանագիր կնքեց «Ակտոբեի» հետ։


=== Հավաքական ===
2010 թվականին նա ընդունել է Ղազախստանի քաղաքացիություն, նույն տարվա օգոստոտոսի 11-ին դեբյուտել Ղազախստանի հավաքականում՝ մասնակցելով Օմանի դեմ 3-1 հաշվով տարած հաղթանակին։


== Ձեռքբերումներ ==
«Ակտոբե»Ղազախստանի չեմպիոն (3)՝ 2008, 2009, 2013
Ղազախստանի փոխչեմպիոն (2)՝ 2010, 2014
Ղազախստանի բրոնզե մեդալակիր (2)՝ 2011, 2012
Ղազախստանի սուպերգավաթակիր (2)՝ 2010, 2014
Ղազախստանի գավաթակիր (1)՝ 2008«Կայրատ»Ղազախստանի փոխչեմպիոն (1)՝ 2016
Ղազախստանի սուպերգավաթակիր (1)՝ 2016,


=== Անձնական ===
2012 թվականին առաջնության լավագույն դարպասապահ
2013 թվականին առաջնության լավագույն դարպասապահ
"PROSPORT Казахстан"-ի վարկածով 2013 թվականին Ղազախստանի առաջնության լավագույն խաղացող։


== Ծանոթագրություններ ==


== Արտաքին հղումներ ==
Վիճակագրութունը National Football Teams կայքում(անգլ.)
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Շչասնովկա (այլ կիրառումներ)

Շչասնովկա, կարող է վերաբերել՝

Շչասնովկա - գյուղ, Ուկրաինայի Խմելնիցկիի մարզի Վոլոչիսկի շրջանում
Շչասնովկա - գյուղ, Ուկրաինայի Չեռնիգովի մարզի Բոբրովիցայի շրջանում
Տրուխիլյոյի մուրալյա

Տրուխիլյոյի մուրալյա (իսպ. Muralla de Trujillo), պերուական պաշտպանական կառույց է, որը հիմնադրվել  է 17-րդ դարում՝ Տրուխիլիոն ծովահենների և ավազակների հարձակումներից պաշտպանելու համար։ Կառուցվել է փոխարքա Մելչոր դե Նավառա ի Ռոկաֆուլի օրոք 1687-1690 թվականներին։ Շրջապատված է Տորիխուլիո քաղաքի պատմական կենտրոնով (Historic Centre of Trujillo): 19-րդ դարում, երբ քաղաքն ընդլայնվել է, ամրոցի տարածքում շինարարական աշխատանքներ են ընթացել, կառուցվել են նոր թաղամասեր։ Ամրոցի մի քանի պատեր այսօր էլ տեսանելի են, մասնավորապես նրանք, որոնք վերականգնվել են Էլ Ռեկրեո հրապարակում՝ պատմական  կենտրոնի Պիցարո փողոցի վերջում։ Այն այսօր հանրային տարածք է։ Որոշ պատեր էլ պահպանվել են Իսպանիայի պողոտայում։
Տրուխիլյոն Իսպանիայի  երեք պարսպապատված քաղաքներից մեկն է Իսպանիայի՝ ամերիկյան տիրապետության տարիներին։ Մյուս երկուսն են՝ Լիման և Կարթագենան։


== Պատմություն ==

Ամրոցը կառուցվել է քաղաքը ծովահենների հարձակումներից պաշտպանելու համար, ինչն այդ ժամանակ մեծ վտանգ էր ներկայացնում, քանի որ Տրուխիլյոն ծովափնյա քաղաք էր։ Մեկ այլ պատճառ էր այն, որ հյուսիսային ափի մի շարք քաղաքներ արդեն ենթարկվել էին նման հարձակումների։
Մուրալյան կառուցվել է իտալացի Ժոսեֆ Ֆորմենտոյի նախագծով, հրամանատարությամբ՝ մայոր Բարտոլոմեո Մարտինես դե Խարաբեիտիայի և Ֆերնանդո դե Օրեյանայի։ Մուրալյան նախատեսված էր կառուցել էլիպսաձև, կառուցման աշխատանքները ավարտվել են 1690 թվականին, այն ունի 5 դարպաս ու 15 բաստիոն։ Դարպասների անուններն էին՝ Հուաման, Մանսիչ, Միրաֆլորես, Սիերա և Մոչե։


== Ծանոթագրություններ ==


== Գրականություն ==
MINCETUR (ed.). "(spanish)Muralla Militar De Trujillo Colonial - Ministerio de Turismo del Gobierno Peruano". Retrieved October 9, 2012.
Melvin Hoyos galarza & Efrén Avilés Pino. "Historia de Guayaquil (in Spanish)" Archived 2012-07-31 at the Wayback Machine.. Retrieved October 17, 2012.
Eduardo Schuldt. "PIRATES IN THE PACIFIC" Archived 2016-03-05 at the Wayback Machine.. Retrieved October 17, 2012.
"Trujillo: HISTORICAL CENTER (in Spanish)". Retrieved October 17, 2012.
Municipalidad de Trujillo (ed.). "Regulatory Zoning Ordinance of Historic Center of Trujillo (in Spanish)" Archived 2015-09-24 at the Wayback Machine. (PDF). Retrieved October 17, 2012.


== Արտաքին հղումներ ==
Map of the Historic Centre of Trujillo
Բորյատին (գյուղ, Ռոմանովսկի շրջան)

Բորյատին (ուկրաիներեն՝ Борятин), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1920 թվականին։
2001 թվականի տվյալներով Բորյատին գյուղում բնակվում էր 117 մարդ։ Բնակավայրը զբաղեցնում է 0,069 կմ² տարածք։ Բնակչության խտությունը կազմում էր 1695,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Առաջին ասպետը

«Առաջին ասպետը» (անգլ.՝ First Knight), ռեժիսոր Ջերի Ցուկերի ֆիլմերից, որի գլխավոր դերերը մարմնավորում են Շոն Քոններին, Ռիչարդ Գիրը, Ջուլիա Օրմոնդը, Բեն Կրոսը, Լիամ Կանինգեմը, Քրիստոֆեր Վիլերսը, Վալենտին Պելկան, Քոլին ՄակԿորմեկը, Ռալֆ Այնեսոնը, Ջոն Գիլգուդը։


== Սյուժե ==
Անվախ և անվեհեր ռազմիկ Լանսելոտը գալիս է Քամելոտի ոսկե ամրոց, որպեսզի ծառայի մեծ արքա Արթուրին։ Նրանց սպասվում է մեծ պայքարներ, փառք և պատիվ։ Բայց Քամելոտում նա տեսնում է մի աղջկա՝ գեղեցկուհի Գուինեվերա Լիոնեսացուն, առանց որի նա չի կարող ապրել, բայց միևնույն ժամանակ նա չի կարող լինել նրա հետ։ Արթուր թագավորը սիրում է Գուինեվերային և նրա փոքրիկ թագավորությունը պաշտպանում է Մալագանտ ասպետից։ Եվ Լանսելոտի առջև հիմա խնդիր է ծառանում՝ ծառայել թագավորին, թե իրեն նվիրել իր սիրեցյալին։


== Դերերում ==


== Ծանոթագրություններ ==


== Արտաքին հղումներ ==
Առաջին ասպետը(անգլ.) ֆիլմը Internet Movie Database կայքում
«Առաջին ասպետը»(ռուս.) ֆիլմը ԿինոՊոիսկ կայքում։
Կարեն Բալյան

Կարեն Վլադիլենի Բալյան (մայիսի 25, 1953(1953-05-25), Լենինական, Հայկական ԽՍՀ, ԽՍՀՄ), հայ ճարտարապետ, ճարտարապետության տեսաբան, պրոֆեսոր, Ճարտարապետության միջազգային ակադեմիայի թղթակից անդամ, կոմպոզիտոր Վլադիլեն Բալյանի որդին։


== Կենսագրություն ==
Կարեն Բալյանը ծնվել է 1953 թվականի մայիսի 25-ին, Գյումրի քաղաքում, ՀՀ ժողովրդական արտիստ Վլադիլեն  Բալյանի ընտանիքում։ 1975 թվականին ավարտել է Երևանի պոլիտեխնիկական ինստիտուտի ճարտարապետության ֆակուլտետը, որից հետո ասպիրանտուրան ավարտել է Մոսկվայի Ճարտարապետության տեսություն և պատմություն գիտահետազոտական ինստիտուտում։ Նրա պաշտպանած թեկնածուական ատենախոսությունը վերաբերվել է ազգային ճարտարապետության խնդիրներին։
1981 թվականին դարձել է ԽՍՀՄ ճարտարապետների միության անդամ, 1991 թվականից՝ ՌԴ ճարտարապետների և Հայաստանի ճարտարապետների միությունների անդամ, 1994 թվականից ճարտարապետության և քաղաքաշինության դոկտորանտ է։
Հեղինակ է ժամանակակից ճարտարապետության տեսության և պատմության մասին մոտ 100 մենագրությունների և գիտական հոդվածների, նրա աշխատությունները հրատարակվել են տարբեր երկրներում։
Հանդիսանում է «Կարեն Բալյան» ճարտարապետա-գեղարվեստական ստուդիայի» գլխավոր տնօրենը, իրականացրել է տասնյակ նախագծեր Մոսկվայի և Մոսկվայի մարզում ինտերիերի և առանձնատների համար։ Նրա մի շարք նախագծեր տպագրվել են «SALON-interior» և «Ideas for Your Home» ամսագրերում։
Մասնակցել է ճարտարապետական ցուցահանդեսների, արժանացել է խորհրդային և միջազգային մրցանակների։ 


== Մատենագրություն ==
Современная национальная архитектура Армении. 1987,
Мемориал Егерн. Екатеринбург. 2015, և Аэропорт Звартноц, Екатеринбург


== Ծանոթագրություններ ==


== Արտաքին հղումներ ==
Ճարտարապետական հետընթաց. Կարեն Բալյան
Карен Бальян
Книги, монографии, диссертации
Կարեն Բալյան - Ֆենիքս Դարբինյան
Մոխրագույն կռունկ

Մոխրագույն կռունկ (լատ.՝ Grus grus), կռունկների ընտանիքին պատկանող, բնադրող-չվող և քիչ տարածված թռչուն, որը գրանցված է Հայաստանի Կարմիր գրքում։


== Կառուցվածք ==
Մարմնի երկարությունը 110-120 սմ է, թևերի բացվածքը՝ 220-245 սմ, կենդանի զանգվածը՝ 4-5,5 կգ։ Հասուն կռունկի փետրածածկը մոխրագույն է, գլուխը՝ սև՝ սպիտակ շերտով, որը գլխի կողքով տարածվում է մինչև սև վիզը։ Աչքերն ու գագաթի բիծը կարմիր են, ոտքերը՝ երկար և սև, պոչին կա մեծ փետրածփքերի փունջ։ Երիտասարդ կռունկի գլուխը և վզի վերին մասը նարնջադարչնագույն են։ Թռչում է թևերի հզոր թափահարումներով և երկարատև սավառնումներով, գլուխը, վիզը և ոտքերը ձգած, որոնք թռիչքի ընթացքում մարմնի համեմատ թվում են ներքև խոնարհված։


== Կենսակերպ ==
Չուի ընթացքում սավառնում և թռչում է սեպաձև երամ կազմած։ Բնակվում է լեռնատափաստաններում, փոքր խոնավ տարածքներում, ցանքադաշտերի կամ մարգագետինների հարևանությամբ։ Հայաստանում մոխրագույն կռունկի բնադրատեղիներում հանդիպում է մարտի վերջ ապրիլի սկզբին։ Յուրօրինակ հարսանեկան խաղերը տեղի են ունենում գարնանը։


== Սննդառություն ==
Սնվում է բույսերով, որդերով, միջատներով, մանր ողնաշարավորներով։


== Բազմացում ==
Բնադրում է ճահճուտներում։ Բույնը սաղր է, գավաթաձև և նման է բույսերի կույտի։ Ձվերը բներում հայտնվում են մայիսի առաջին տասնօրյակին։ Դնում է 94 մմ տրամագծով, բաց դեղնադարչնագույն կամ ձիթապտղագույն, կարմրադարչնագույն պտերով 2 ձու (1 ձվի զանգվածը կազմում է էգի միջին կենդանի զանգվածի մոտ 4 %-ը)։ Թխսակալում են էգը և արուն՝ 28-30 օր։ 2 ամսական ձագերը կարողանում են լիարժեք թռչել, սակայն մինչև ձմեռանոցներ չվելը հետևում են ծնողներին։ Ձագերի կորուստը ծնող-թռչունները ծանր են տանում։ Նրանք սուր ողբալի ճչում ու անհանգիստ շրջանաձև թռիչքներ են կատարում բնի սահմաններում։ Հայ մատենագրության էջերում, ավանդապատումներում, գեղարվեստական գրականության մեջ և այլն, կռունկը համարվում է հույսի ու հավատի խորհրդանիշ։


== Տարածվածություն ==
Տարածված է Եվրոպայից մինչև Միջին Ասիա։
Հայաստանում մշտապես բնադրել է Սևանա լճի ջրավազանում, գլխավորապես՝ Գիլլի լճի եղեգնուտներում։ Վերջին տարիներին բնադրավայրերը հայտնաբերվել են Աշոցքի, Տավուշի և Ստեփանավանի շրջաններում։


== Պահպանություն ==
Հայաստանի համար քիչ տարածված տեսակ է, որի թվաքանակը վերջին տարիներին զգալիորեն կրճատվել է։ Տեսակը քիչ մտահոգող կարգավիճակով ընդգրկված է ԲՊՄՄ Կարմիր ցուցակում և գնահատվում է որպես վտանգված տեսակ։
Աշոցքի շրջանում ամեն տարի բնադրում են 2-3, Տավուշի շրջանում` 4-5, Ստեփանավանի շրջանում` 2 զույգ։ Հայաստանում բնադրում են, հավանաբար, մոխրագույն կռունկի մոտ 10 զույգ։
Թվաքանակի վրա բացասական ազդեցություն են թողնում ճահճացած տարածքների չորացումը և մարգագետինների ինտենսիվ օգտագործումը որպես արոտավայրեր։
Պահպանվում է «Սևան» և «Արփի լիճ» ազգային պարկերում։


== Ծանոթագրություններ ==
Ճալա

Անվան այլ կիրառումների համար տե՛ս՝ Ճալա (այլ կիրառումներ)Ճալա, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Արիկեմիսի գավառ

Արիկեմիսի գավառ (պորտ.՝ Microrregião de Ariquemes), գավառ Բրազիլիայում, մտնում է Ռոնդոնիա նահանգի մեջ։ Մտնում է Ռոնդոնիա նահանգի արևելքի (մարզ) մեջ։ Բնակչությունը կազմում է 170 055 մարդ 2006 թվականի տվյալով։ Զբաղեցված տարածքը 24 333,555 կմ²։ Բնակչության խտությունը 7,0 մարդ/կմ²։


== Գավառի կազմ ==
Գավառի կազմի մեջ են մտնում հետևյալ համայնքները.

Ալտու Պարաիզու
Արիկեմիս
Կակաուլանդիա
Մաշադինյու դ’Ուեստի
Ռիու Կրեսպու
Վալի դու Անարի
Առագաստաթիթեռներ

Աառագաստաթիթեռներ, առագաստավորներ (լատ.՝ Papilionidae), թեփուկաթևավորների կարգի ցերեկային թիթեռների ընտանիք։
Հայտնի է մոտ 530, Հայաստանում՝ 5 (այլ տվյալներով՝ 7) տեսակ՝ մնեմոզինա (Parnassius mnemosyne), ալեքսանոր (Papilio aletanor), ապոլլոն, մախաոն, պոդալիրիուս և այլն։
Խոշոր թիթեռներ են։ Ունեն վառ գունավորում՝ ոսկեգույնից դեղնականաչ։ Տեսակների մեծ մասին բնորոշ է սեռական երկձևությունը։ Որոշ տեսակների հետին թևերն ունեն նեղ ու երկար ձգված պոչիկներ։ Մսալի, գլանաձև թրթուրները գլխի հետևի մասում կրում են հատուկ գեղձ, որից գրգռման դեպքում դուրս է ցցվում նարնջագույն եղանիկ և տհաճ հոտ արձակում (թրթուրի համար պաշտպան, միջոց է)։ Հարսնյակն անկյունավոր է՝ գոտևորված մետաքսաթելով, որով ամրանում է հիմնանյութին։ Ամենաերկարակյաց թիթեռներից են։
Կառիցա (գյուղ, Կաիու շրջան)

Անվան այլ կիրառումների համար տե՛ս՝ ԿառիցաԿառիցա (էստ․՝ Karitsa), գյուղ Էստոնիայի Ռապլամաա նահանգի Կաիու շրջանում։
2011 թվականի տվյալներով գյուղում բնակվում էր 67 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջիա (ֆիլմ)

«Ջիա» (անգլ.՝ Gia), կենսագրական հեռուստատեսային դրամա, որը պատմում է մանեկենուհի Ջիա Մարի Կարաջիի կյանքի և մահվան մասին։


== Սյուժե ==
Ֆիլմը հիմնված է 1970-ական թվականներին հայտնի ֆոտոմոդել Ջիա Մարի Կարաջիի կենսագրության, նրա անձնական օրագրի, մտերիմների, ընկերների և գործընկերների պատմածների վրա՝ սկսած այն բանից, թե ինչպես է նա 17 տարեկանում աշխատել իր հոր մոտ՝ խորտկարանում, և վերջացրած 26 տարեկանում (1986 թվականին) ՁԻԱՀ-ից նրա մահով։ Ջիան դարձել է առաջին կանանցից մեկը, որի մահվան պատճառ է դարձել իմունային անբավարարության վիրուսը։


== Դերերում ==
Անջելինա Ջոլի - Ջիա Մարիա Կարանջի
Ֆեյ Դանաուեյ - Վիլհելմինա Կուպեր
Էլիզաբեթ Միտչել - Լինդա
Էրիկ Մայքլ Քոուլ - Թի Ջեյ
Քայլի Թրեվիս - Սթեֆանի
Մերսեդես Ռուլ - Քեթլին Կարանջի
Միլա Կունիս - 11-ամյա Ջիա
Լուիս Գյամբալվո - Ջոզեֆ Կարանջի
Ջոն Կոնսիդայն - Բրյուս Կուպեր
Սքոթ Կոեն - Մայք Մենսֆիլդ
Էդմունդ Ժենե - Ֆրանչեսկո Սկավուլո
Ադինա Պորտեր - խմբակային թերապիայի աղջիկ
Քայլի Թրեվիս - Սթեֆանի
Ալեքսանդր Էնբերգ - Քրիս ֆոն Վանգենհայմ
Էրիկ Մայքլ Քոուլ - Թի Ջեյ
Ջեյմս Հևն - Սանսոմ փողոցի երիտասարդը
Րիկ Բատալլա - Ֆիլիպպ
Բրայան Դոնովան - Թմրամոլը հրաձգարանում
Տրիշա Օ ' Նիլ - Vogue խմբագիր
Սեմ Փանքեյք - ոճաբան Ֆրանչեսկո №1
Մայքլ Է. Ռոջերս - լուսանկարիչ
Նիկ Սփանո - Մայքլ
Ջեյսոն Ստյուարտ - Բուքեր # 2


== Քննադատություն ==
Ֆիլմն, ընդհանուր առմամբ, լավ է ընդունվել քննադատների կողմից։
Rotten Tomatoes կայքում ֆիլմն ունի 92% վարկանիշ, որը հիմնված է 13 քննադատների գրախոսությունների վրա՝ 10-ից 6,9 միջին գնահատականով։
«Kalamazoo Gazette» լրագիրը ֆիլմը մեկնաբանել է այսպես՝ «Ջոլին ցուցադրում է այդ ամենը՝ սուր զգացողություններից մինչև սուր զգացողություններ ապրող կնոջ լիովին ազատ և շատ արդյունավետ դիմանկարով»։
Filmcritic.com-ից Քրիստոֆեր Նուլը ֆիլմին տվել է 5-ից 3 աստղ։


== Փաստեր ==
Անջելինա Ջոլին երկար ժամանակ մերժել է Ջիայի դերը՝ վկայակոչելով, որ մոդելի կյանքը շատ նման էր իր սեփական կյանքին։
Տեսանյութում թողարկվել է ֆիլմի այլընտրանքային տարբերակը, որտեղ բաց տեսարաններ են մնացել Ջինայի և նրա սիրուհի Լինդայի միջև։


== Մրցանակներ ==
Ֆիլմն արժանացել է երկու «Ոսկե Գլոբուսի», ինչպես նաև 7 այլ պարգևների և տարբեր կինոփառատոների 12 անվանակարգի։


== Ծանոթագրություններ ==


== Արտաքին հղումներ ==
«Ջիա»(անգլ.) ֆիլմը Internet Movie Database կայքում 
««Ջիա»»(անգլ.) ֆիլմը Allmovie կայքում: 
«Ջիա»(անգլ.) ֆիլմը Rotten Tomatoes կայքում
Գիշերը պատմած հեքիաթը

«Գիշերը պատմած հեքիաթը» (ռուս.՝ «Сказка, рассказанная ночью»), գեղարվեստական ֆիլմ-հեքիաթ, որ թողարկվել է 1981 թվականին Գորկու անվան կինոստուդիայում։ Նկարահանել է Իրմա Ռաուշը Վիլհելմ Հաուֆի «Շպեսարտի պանդոկը» ստեղծագործությունների շարքի հիման վրա։


== Սյուժե ==
Գիշերային անտառով գնացող երկու ենթավարպետներ՝ Հյուգոն ու Էդվինը չգիտեն, թե ինչ անեն վախից, որովհետև անտառում, ըստ լուրերի, տիրում են ավազակները։ Հանկարծ նրանք լույս են տեսնում տան պատուհաններում։ Ենթավարպետները խնդրում են, որ իրենց թույլ տան գիշերելու ներսում։ Պարզվում է, որ ներսում գտնվում են ուսանողն ու դեղագործը, որոնք իրենք էլ չգիտեն, թե որտեղ են տանտերերը, որոնք հավանաբար փախել են ավազակներից։ Որպեսզի գիշերն արագ անցնի, նրանք որոշում են միմյանց համար հեքիաթներ պատմել։ Ավելի ուշ տանը կանգ է առնում կոմսուհին, որին նույնպես ներս են թողնում գիշերելու։
Հանկարծ հայտնվում են ավազակները, որ պահանջում են իրեն հանձնել կոմսուհուն։ Սակայն ենթավարպետներն ու ուսանողը, դիմելով խորամանկության, իրենք են գնում նրանց որջը։ Առաջնորդը, ազդվելով ուսանողի պատմած հեքիաթից, նրան օգնում է փախչել, իսկ գեղեցկուհի կոմսուհին սիրահարվում է ուսանողին։
Ֆիլմում օգտագործվել է Վիլհելմ Հաուֆի «Սառը սիրտ» հեքիաթն ածխագործ Պետեր Մունկի մասին, որը վաճառում է սիրտը մի պարկ ոսկով, որի վերապատմումն էլ ֆիլմի երկրորդ սյուժետային գիծն է։


== Դերերում ==
Ալեքսանդր Գալիբին – ածխագործ Պետեր Մունկ
Ռասմի Ջաբրայիլով – դեղագործ
Մարա Զվայգզնե – կոմսուհի Էմիլյա
Ալեքսանդր Կալյագին – Հոլանդացի Միխել
Մայա Կիրսե – Իլզա, ածխագործ Պետերի կինը
Իգոր Կսոտոլևսկի – փիլիսոփայության ուսանող Գյոթինգենից
Դմիտրի Կրավցով – Հյուգո, 1-ին ենթավարպետ (հնչյունավորել է Միխայիլ Կոնոնովը)
Դիմիտրի Կրեչետով – Էդվին, 2-րդ ենթավարպետ
Ալեքսանդր Լազարև – ավազակ Պետեր Մունկ
Իրինա Մուրզաևա – կոմսուհի ֆոն Ռաուշենբախ, Էմիլյայի մորաքույրը
Վալենտինս Սկուլմե – բարոն Ուլրիխ ֆոն Շտեյնբերգ (հնչյունավորել է Իգոր Յասուլովիչը)
Յուրի Յարվետ – անտառի տերը
Լեոնիդ Յարմոլնիկ – Կլաուս, հարուստ, որ վաճառում է հոգին զառերով հաղթելու համար


=== Էպիզոդներում ===
Գունտա Գրիվա
Վերա Գրիբաչա-Վալտերե
Վիկտոր Կոսիխ
Անատոլի Կասապով – կոմսուհու ուղեկիցը
Էդգար Լիեպինշ – բարոնի զինվորը
Սերգեյ Լոձեյսկի
Գունարս Պլացենս – հոգևորական
Ռուդոլֆ Պլեպիս – սուրհանդակ
Ալեքսանդր Սլաուգոտնիս


== Նկարահանող խումբ ==
Ռեժիսոր՝ Իրմա Ռաուշ
Սցենարի հեղինակ՝ Իգոր Ֆեոդորով
Օպերատորներ՝ Օլեգ Ռունուշկին, Ալեքսանդր Կովալչուկ
Նկարիչ՝ Վլադիմիր Պոստեռնակ
Հագուստների նկարիչ՝ Վերա Կուրատովա
Կոմպոզիտոր՝ Վիկտոր Կուպրևիչ


== Ծանոթագրություններ ==
Յուրովկա (այլ կիրառումներ)

Յուրովկա, կարող է վերաբերել՝

Յուրովկա - գյուղ, Ուկրաինայի Ժիտոմիրի մարզի Լյուբարսկի շրջանում
Յուրովկա - գյուղ, Ուկրաինայի Ժիտոմիրի մարզի Մալինի շրջանում
Յուրովկա - գյուղ, Ուկրաինայի Խմելնիցկիի մարզի Բելոգորսկի շրջանում
Յուրովկա - գյուղ, Ուկրաինայի Պոլտավայի մարզի Կոզելշչինայի շրջանում
Յուրովկա - գյուղ, Ուկրաինայի Սումիի մարզի Կոնոտոպի շրջանում
Յուրովկա - գյուղ, Ուկրաինայի Վիննիցայի մարզի Կազատինի շրջանում
Կեսփուրուտ

Կեսփուրուտ, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մացուկավա (ավան)

Անվան այլ կիրառումների համար տե՛ս՝ Մացուկավա (այլ կիրառումներ)Մացուկավա (ճապ.՝ 松川町 'Մացուկավա-մատի'), ավան Ճապոնիայում։ Գտնվում է Նագանոյի պրեֆեկտուրայում։ Ավանի ամբողջ մակերեսը կազմում է 72,90 կմ², բնակչությունը՝ 13 325 մարդ, իսկ խտությունը 182,78 մարդ/կմ²։


== Աշխարհագրական դիրք ==
Ավանը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Իիդա քաղաքի, Իիձիմա, Տակամորի ավանների և Նակագավա, Տոյոոկա, Օսիկա գյուղերի հետ։


== Բնակչություն ==
Բնակչությունը կազմում է 13 325 մարդ (2014 թվականի օգոստոսի 1), խտություն - 182,78 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Կարահիսար (այլ կիրառումներ)

Կարահիսար, կարող է վերաբերել՝

Կարահիսար - գյուղ Արևմտյան Հայաստանում, Սեբաստիայի վիլայեթի Թոնոսի գավառում
Կարահիսար - գյուղ Արևմտյան Հայաստանում, Սեբաստիայի վիլայեթի Ամասիայի գավառուՄ
Կարահիսար - գյուղ Արևմտյան Հայաստանում, Վանի վիլայեթի Մահմուդիի գավառում
Արծրուն Մանուկյան

Արծրուն Սերգեյի Մանուկյան (փետրվարի 15, 1935(1935-02-15), Երևան, Հայկական ԽՍՀ, ԱԽՖՍՀ, ԽՍՀՄ - օգոստոսի 2, 1984(1984-08-02)), հայ դերասան։
Դերասան Վարուժան Մանուկյանի հայրը։


== Կենսագրություն ==
Արծրուն Մանուկյանը ծնվել է 1935 թվականին Երևանում։ 1952 թվականին ընդունվել է Երևանի գեղարվեստա-թատերական ինստիտուտի դերասանական ֆակուլտետ՝ Վարդան Աճեմյանի արվեստանոցը։ Աշխատել է Կապանի թատրոնում, որտեղ խաղացել է մի շարք ներկայացումներում։ 1962 թվականից եղել է Երևանի Գաբրիել Սունդուկյանի անվան ազգային ակադեմիական թատրոնի դերասան։


== Ստեղծագործական ուղի ==
Կերտել է մի շարք դերեր տարբեր ներկայացումներում։


=== Ներկայացումներ ===
Արտաշես՝ Գուրգեն Բորյանի «Նույն հարկի տակ»
Արամազդ՝ Ալեքսանդր Շիրվանզադեի «Արմենուհի»
Ոսկան՝ Ալեքսանդր Շիրվանզադեի «Չար ոգի»
Միլիցիոներ՝ Ա. Բաբայանի «Մոր սիրտը չի խաբի»
Նեզնամով՝ Ալեքսանդր Օստրովսկու «Անմեղ մեղավորներ»
Դիկոն՝ Լ. Ռիչարդսոնի «Մեծ անտառի զավակները»
Հայր Հովհաննես՝ Վիլյամ Շեքսպիրի «Ռոմեո և Ջուլիետ»
Ռոդրիգո՝ Վիլյամ Շեքսպիրի «Օթելլո»
Արթուր՝ Վիլյամ Շեքսպիրի «Ջոն արքա»
Աստիճանավոր ` Ա. Սուխովո-Կոբլինինի «Դատական գործ»
Ժամապահ՝ Լավրենովի «Բեկում»
Թորգոմ՝ Ժորա Հարությունյանի «Ղազարը գնում է պատերազմ»
Ադամյան՝ Ժորա Հարությունյանի «Խաչմերուկ»
Սերգեյ՝ Շեյնինի «Ծանր մեղադրանք»
Պտիցին՝ Ֆյոդոր Դոստոևսկու «Ապուշը»
Տիգրանիկ՝ Նաիրի Զարյանի «Արտավազդ և Կլեոպատրա»
Սմբատ՝ Նաիրի Զարյանի «Հացավան»
Էգերտ Կլաուզեն՝ Գ. Հաուպտմանի «Մայրամուտից առաջ»
Բիլ՝ Վ. Դելմարի «Հիշիր վաղվա օրդ»
Տիգրան Ապրեսյան՝ Վիլյամ Սարոյանի «Խաղողի այգին»
Սուրեն՝ Ս. Հարությունյանի «Դատավորը»
Շաբանով՝ Ի. Կասումովի «Գլուխդ բարձր, զինվոր»
Գևո՝ Գաբրիել Սունդուկյանի «Քանդած օջախ»
Քաղաքագլուխ՝ Ազատ Շահինյանի «Արգելված երազներ»
Քերոբ՝ Արտաշես Քալանթարյանի «Ձախողակ խուզարկուներ»
Զաքարիա Մուարոն՝ Միխայիլ Բուլգակովի «Մոլիերի կյանքը»


=== Ֆիլմեր ===
Լեյտենանտ Սարգսյան՝ «Կրակոց սահմանի վրա», 1970 թ.
«Տուժողները հավակնություններ չեն ունենում», 1986 թ.


=== ֆիլմերի կրկնօրինակումներ ===
«Ռուստամ և Զոհրապ»
«Կովկասի գերուհին»
«Չի կարող պատահել»


=== Հեռուստատեսային հաղորդումներ ===
Վարել է հեռուստատեսային հաղորդումներ՝

«Գարնանային կատակներ»
«Մեղու»
«Իմ տունը քո տունն է»


=== Ռադիոհաղորդումներ ===
«Առավոտյան լուսաբաց»
«Վաղորդյան զանգակներ»
«Երգիծական մանրապատումներ և հումոր»


== Ծանոթագրություններ ==
Սան Ջիլիո

Սան Ջիլիո (իտալերեն՝ San Gillio), կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 2.581 մարդ։ Զբաղեցնում է 8 կմ² տարածք։ նակչության խտությունը՝ 323 մարդ/կմ²։ Փոստային ինդեքսը՝ 10040 ։ Հեռախոսային կոդը՝ 011։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոսային կոդ - 011 9840030
էլեկտրոնային փոստ -segreteria.san.gillio@reteunitaria.piemonte.it
Պաշտոնական կայք -http://www.comune.sangillio.to.it.comuneonline.net/home.htm


== Ծանոթագրություններ ==


== Արտաքին հղումներ ==
http://www.comune.sangillio.to.it.comuneonline.net/home.htm Archived 2009-05-04 at the Wayback Machine.
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Պիուբեգա

Պիուբեգա (իտալերեն՝ Piubega), կոմունա Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 1630 մարդ։ Խտությունը՝ 102 մարդ/կմ²։ Տարածքը՝ 16 կմ²։ Էլեկտրոնային փոստ՝ 46040։ Հեռախոսային կոդ՝0376։
Կոմունայի հովանավորն է սուրբ առաքյալ Հակոբոս Ավագը։ Տոնը նշվում է հուլիսի 25-ին։


== Ծանոթագրություններ ==
Կրասնոկուտսկայա

Կրասնոկուտսկայա (ռուս.՝ Краснокутская), գյուղ (ստանիցա) Ռուսաստանի Դաշնության Ռոստովի մարզի Բոկովսկի շրջանում։ Կրասնոկուտսկի գյուղական համայնքի վարչական կենտրոնն է։
Զավեն Կոշտոյան

Զավեն Աղասու Կոշտոյան (հոկտեմբերի 7, 1940(1940-10-07), Լենինական, Հայկական ԽՍՀ, ԽՍՀՄ - հուլիսի 1, 2016(2016-07-01), Գյումրի, Հայաստան), հայ նկարիչ, քանդակագործ, ՀՀ վաստակավոր նկարիչ (1992)։


== Կենսագրություն ==
1950-1955 թվականներին սովորել է Ս. Դ. Մերկուրովի անվան Գյումրու նկարչական դպրոցում ։ 1964 թվականին ավարտել է Երևանի գեղարվեստի ուսումնարանը, 1969 թվականին՝ Երևանի Պետական գեղարվեստա-թատերական ինստիտուտը։
1995-1997 թվականներին եղել է Շիրակի մարզպետարանի գլխավոր նկարիչ։ 1997 թվականից դասավանդել է ԵԳԱ Գյումրու մասնաճյուղում։ 
1977 թվականից եղել է Հայաստանի նկարիչների միության անդամ։ 1990 թվականին արժանացել է Հայաստանի վաստակավոր նկարչի կոչման, 2006 թվականին՝ Գյումրու «Վարպետ» ոսկյա կրծքանշանի, 2008 թվականին՝ Համաշխարհային հայկական կոնգրեսի, Ռուսաստանի հայերի միության, Հայաստանի նկարիչների միության կողմից հայտարարված «Հայաստանը և հայաստանցիները նկարչի աչքերով» թեմայով մրցույթում երկրորդ մրցանակին, 2011 թվականին՝ «Թեքեյան» մշակութային միության «Բաբկեն և Անահիտ Մկրյան» առաջին մրցանակին։


== Ստեղծագործական ուղի ==
Զավեն Կոշտոյանի գործերին բնորոշ է զուսպ մոնումենտալության և խոհաքնարականության նրբին զուգորդումը։

«Ալեքսանդր Պուշկին», 1974, բարձրաքանդակ, բրոնզ, Գյումրի
«Ավետիք Իսահակյան», 1975, բարձրաքանդակ, բրոնզ, Գյումրի
«Երաժշտություն», 1978, տուֆ, Գյումրի
«Ալեք Մանուկյան», 1995, բարձրաքանդակ, բրոնզ, Գյումրի
«Շերամ» բարձրաքանդակ, 1983, Շերամի անվան երաժշտական դպրոցի ճակատամասը, տուֆ, Գյումրի
«Խաչքար», 1988, «Սումգաիթի զոհերի հիշատակին» Սայաթ Նովա փողոցի պուրակում տուֆ, Գյումրի
«Լույս», ֆելզիտ, 2002, Գյումրի
«Քըրք Քըրքորյան», կարմիր բազալտ, 2004, Գյումրի
«Խաչքար», 1995, տուֆ, Լոս Անջելես
«Ե. Չարենց», 2012, կիսանդրի, Գյումրու քաղաքային զբոսայգում, բազալտ։
«Գյումրի», 2013, Քանդակագործության միջազգային Սիմպոզիում, Գյումրի


== Ցուցահանդեսներ ==
Ունեցել է անհատական ցուցահանդեսներ՝ Գյումրիում (1973, 1988)։


== Պատկերասրահ ==

		
		
		
		
		
		


== Ծանոթագրություններ ==
Էնվալ Բուարոն

Էնվալ Բուարոն (ֆր.՝  Inval-Boiron), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 72 մարդ, բնակչության խտությունը` 21.69 մարդ/կմ²։ Բնակավայրը զբաղեցնում է 3.32 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 40 կմ արևմուտք։


== Բնակչություն ==


== Տնտեսություն ==
2010 թվականին ուներ 52 աշխատունակ (15-64 տարեկան)  բնակիչ, որոնցից ակտիվ էին 28-ը, իսկ ոչ ակտիվները` 24։ Ակտիվության ցուցանիշը կազմում է 53,8 %։ 28 աշխատունակ մարդկանցից աշխատել է 26 անձ (16 տղամարդ և 10 կին)։ Գործազուրկ են եղել 2 անձ (0 տղամարդ և 2 կին)։ 24 անաշխատունակներից 4-ը եղել են աշակերտներ կամ ուսանողներ, 10-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զուի (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԶուիԶուի (ռուս.՝ Зуи), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոտեմ լայնատերև

Կոտեմ լայնատերև (լատ.՝ Lepidium latifolium), խաչածաղկավորների ընտանիքին պատկանող դեղաբույս։


== Նկարագրություն ==
40-150 սմ բարձրությամբ ճյուղավոր ցողունով, խոշոր, երկարավուն-նշտարաձև, ամբողջաեզր տերևներով, մեղրատու բազմամյա խոտաբույս է։ Արմատամերձ տերևները կոթունավոր են, ցողունայինները՝ նստադիր։ Հուրաններում հավաքված են մանր և սպիտակ ծաղիկները։ Կլորավուն-օվալաձև պտուղները պատիճակներ են։


== Տարածվածություն ==
Որպես մոլախոտ աճում է լեռնային գոտիների խոնավ վայրերում, գետերի ափերին, աղակալած հողմերում և ցանքսերում։ Տարածված է Տավուշի, Արմավիրի, Շիրակի, Լոռու, Սյունիքի, Արագածոտնի, Գեղարքունիքի, Վայոց ձորի մարզերում և Արցախում։


== Նշանակություն ==
Բուժական նպատակներով օգտագործում են կանաչ զանգվածը, ծաղիկները, արմատներն ու սերմերը։ Սննդի մեջ կիրառում են երիտասարդ ընձյուղներն ու տերևները։


== Ծանոթագրություններ ==
Գեորգ V

Գեորգ V ( ծնված Գեորգ Ֆրեդերիկ Էռնեստ Ալբերտ, անգլ.՝ George Frederick Ernest Albert հունիսի 3, 1865(1865-06-03)[…], Մալբորո հաուս, Լոնդոն, Մեծ Բրիտանիայի և Իռլանդիայի միացյալ թագավորություն - հունվարի 20, 1936(1936-01-20)[…], Սանդրինգհեմյան պալատ, Սանդրինգհեմ, Կինգս Լին ընդ Վեսթ Նորֆոլկ, Նորֆոլկ, Անգլիա, Միացյալ Թագավորություն), 1910 թվականի մայիսի 6-ից մինչև մահը Բրիտանական կայսրության և Հնդկաստանի կայսր, Մեծ Բրիտանիայի և Իռլանդիայի այնուհետև Միացյալ Թագավորության արքա։ Վինձորների դինաստիայի առաջին միապետը։ Մեծ Բրիտանիայի քաղաքական կյանքում նշանակալի դեր չի խաղացել։
Ծնվել է 1865 թվականի հունիսի 3-ին Լոնդոնում։ Էդուարդ VII-ի և Ալեքսանդրա Դանիացու որդին։ Տասներկու տարեկան հասակից ծառայության է անցել Արքայական նավատորմում։ 1910 թվականի մայիսի 6-ին թագադրվելուց հետո լքել է նավատորմը։ Ամուսնացած է եղել Մարիա Տեքսացու հետ։ Գահակալել է երկրի համար ծանր Առաջին համաշխարհային պատերազմի ընթացքում և իր կնոջ հետ բազմաթիվ անգամներ այցելել է ռազմաճակատ։ Թշնամական գերմանական ժառանգությունից իր ընտանիքի ազգանունը մաքրելու նպատակով Սաքսեն-Կոբուրգ-Գոտյան դինաստիայից անցում է կատարել Վինձորների դինաստիա(1917թ․)։ Գեորգ V-ն է սկիզբ դրել Սուրբծննդյան Արքայական շնորհավորանքների հեռարձակումների ավանդույթին, 1923 և 1926 թվականներին Գեորգ V-ի գլխավորած Կայսրական վեհաժողովները համապատասխանաբար ընդունել են դոմինիոնների մետրոպոլիայից անկախ արտաքին քաղաքականություն վարելու իրավունքը և դոմինիոններին Բրիտանական կայսրության կազմում գտնվող, մեկը մյուսի ենթակայության տակ չգտնվող, հավասար կարգավիճակ ունեցող ինքնավար համայնքներ լինելը։ Դրա արդյունքում փաստացի փլուզվեց «Երկրորդ կայսրությունը», իսկ հետագայում սկսեց գործածվել «Ազգերի բրիտանական համագործակցություն» տերմինը։ Իռլանդիան շարունակեց Բրիտանական կայսրությունից օտարանալու քաղաքականությունը և 1937 թվականին ընդունելով իրեն անկախ հանրապետություն հռչակող` սահմանադրությունը։ Գեորգ V-ը նաև հայտնի եղել ֆիլատելիայի նկատմամբ ունեցած սիրով։ Գեորգ V-ը կառավարել է քսանհինգ տարի, ութ ամիս, հիսուն օր։ Շատ քաղաքացիներ նրան համարում էին լավ արքա։ Նա վախճանվել է 1936 թվականի հունվարի 20-ին յոթանասուն տարեկան հասակում։ Նրան հաջորդել է ավագ որդին` Էդուարդ VIII-ը, իսկ վերջինիս հրաժարականից հետո երկրորդ որդին Գեորգ VI-ը` ներկայիս միապետ Եղիսաբեթ II-ի հայրը։


== Ծանոթագրություններ ==
Ընկուզնակ

Ընկուզնակ, գյուղ Արևմտյան Հայաստանում, Բիթլիսի վիլայեթի Գենջի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Արարատ (ամսագիր, Թեհրան)

Անվան այլ կիրառումների համար տե՛ս՝ Արարատ (այլ կիրառումներ)«Արարատ», ամսագիր։ Հայ մշակութային «Արարատ» միության հրատարակություն։ Լույս է տեսել 1959-1960 թվականներին, Թեհրանում։ Խմբագիր՝ Ս. Սագինյան։ Հետագայում՝ 1979-1980 թվականներին, Թեհրանում շարունակել է հրատարակվել որպես Հայ մարզական «Արարատ» կազմակերպության նույնանուն տեղեկատու ամսագիր։
Արթուր Հովհաննիսյան (բռնցքամարտիկ)

Անվան այլ կիրառումների համար տե՛ս՝ Արթուր Հովհաննիսյան (այլ կիրառումներ)Արթուր Հովհաննիսյան (մարտի 23, 1996(1996-03-23), Հայաստան), հայ բռնցքամարտիկ։ Հանդես է գալիս 49 կգ քաշային կարգում։
Արթուր Հովհաննիսյանը 2019 թվականի Եվրոպական խաղերի չեմպիոն է։


== Կարիերա ==
Բռնցքամարտի Հայաստանի հավաքականի անդամ է, Հայաստանի չեմպիոն, 2015 թվականի Ստրանջայի մրցաշարի բրոնզե մեդալակիր, 2016 թվականի Սամսունի օլիմպիական վարկանիշային մրցաշարի արծաթե մեդալակիր, միջազգային մրցաշարերի մրցանակակիր։
Ռիո-2016-ի ուղեգիր նվաճել է Թուրքիայի Սամսուն քաղաքում կայացած վարկանիշային մրցաշարում անձնական մարզիչներ Կարեն Ղազարյան Ռուդիկ Մկրտչյան։


== Խաղաոճ ==
Արթուր Հովհաննիսյանը հեռանկարային բռնցքամարտիկ է․ լուրջ ու հանգիստ է, ռինգում շատ ագրեսիվ է, աշխատասեր մարզիկ է։


== Ծանոթագրություններ ==
Զիլաիր

Զիլաիր (ռուս.՝ Зилаир, բաշկիրերեն՝ Йылайыр), գյուղ Ռուսաստանի, Բաշկորտոստան հանրապետության Զիլաիրսկի շրջանի կազմում։
Բնակչությունը 2002 թվականին գրանցված տվյալներով կազմում էր 5861 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդրեյ Գրյազև

Անդրեյ Գրյազև(Андре́й Влади́мирович Гря́зев, հուլիսի 26, 1985(1985-07-26), Պերմ, ՌԽՖՍՀ, ԽՍՀՄ), ռուս գեղասահորդ, հանդես է եկել մենասահք ձևում։ 2004 թվականին՝ Աշխարհի չեմպիոն պատանիների կարգում, 2007 թվականին՝ Ռուսաստանի չեմպիոն։ Սպորտային սիրողական կարիերան ավարտել է 2009 թվականին։


== Կարիերա ==

Գեղասահքով սկսել է զբաղվել չորս տարեկանից։ 11 տարեկանում տեղափոխվել է Սանկտ Պետերբուրգ՝ մարզվելու Ալեքսեյ Միշինի մարզչական դպրոցում, սակայն 2002 թվականի պատանիների Աշխարհի առաջնությունում (14-րդ հորիզոնական) անհաջող ելույթից հետո նա լքում է դպրոցը և վերադառնում Պերմ՝ որոշելով այլևս չբաղվել պրոֆեսիոնալ սպորտով։ Մի քանի ամիս անց (ըստ տեղեկությունների, Ալեքսեյ Յագուդինի խորհրդով՝ Միշինի նախկին մարզման ընկերոջ) Գրյազևը վերադարձավ մարզումների արդեն ԱՄՆ-ում Տատյանա Տարասովայի ղեկավարությամբ, որի արդյունքում էլ մարզիկը 2004 թվականին  դարձավ Աշխարհի չեմպիոն պատանիների կարգում և բրոնզե մեդալակիր՝ Ռուսաստանի առաջնությունում։ Վերջին նվաճումը նրան իրավունք էր տվել մասնակցելու 2004 թվականի Աշխարհի և Եվրոպայի առաջնություններին, որտեղ էլ զբաղեցրել է համապատասխանաբար 8-րդ և 12-րդ հորիզոնականները։ 2005 թվականին Գրյազևին հաջողվեց փոքր-ինչ բարելավել այդ արդյունքները՝ զբաղեցնելով 2-րդ հորիզոնականը Ռուսաստանի առաջնությունում, 5-րդը՝ Եվրոպայի առաջնությունում և 11-րդը՝ Աշխարհի առաջնությունում։
2006 թվականին Գրյազևը սկսել է մարզվել Ելենա Բույանովայի (Վոդորեզովա) ղեկավարությամբ և մրցաշրջանի սկզբում Չինաստանի գավաթի համար հեղինակավոր մրցումներում գրավեց 3-րդ հորիզոնականը, սակայն հետո հանդես եկավ ծայրաստիճան անհավասար, ինչի պատճառով էլ բաց թողեց ինչպես Եվրոպայի առաջնությունը, այնպես էլ օլիմպիական խաղերը։ Վերջին պահին մարզիկը ընդգրկվել է ազգային հավաքականում՝ Աշխարհի առաջնությանը մասնակցելու համար, որտեղ որակավորման և կարճ ծրագրում հանդես եկավ անհաջող, բայց կարողացավ ազատ ծրագրով վերականգնել իրեն։
2006-2007 թվականների հաջորդ մրցաշրջանը Գրյազևի համար լավագույն ձևով չսկսվեցին։ Գրան-Պրի սերիայի փուլերում նա զբաղեցրեց երկու յոթերորդ տեղերը, իսկ Ռուսաստանի գավաթի խաղարկության փուլերում՝ երկու հատ երրորդ հորիզոնականներ։ Հունվարին դրան հաջորդեց փայլուն հաղթանակ ազգային հիմնական մեկնարկում՝ Ռուսաստանի առաջնությունում։ Սակայն նույն տարվա Եվրոպայի առաջնությունում Անդրեյը զբաղեցրեց ընդամենը 16-րդ հորիզոնականը և չմասնակցեց Աշխարհի առաջնությանը։
2007-2008 մրցաշրջանում Գրյազևը գրավեց երրորդ հորիզոնականը Cup of Russia-ում և յոթերորդը՝ NHK Trophy-ում։ 2008 թվականի Ռուսաստանի առաջնությունում նա զբաղեցրեց միայն երրորդ հորիզոնականը, և քանի որ Ռուսաստանը Եվրոպայի ու Աշխարհի առաջնություններում տղամարդկանց մենասահքում չուներ երեք ներկայացուցիչ, ապա Անդրեյը չմասնակցեց այս մրցաշարերին։
2008-2009 մրցաշրջանում Գրյազևը վնասվածքի պատճառով բաց թողեց Գրան-Պրին։ Երկրի առաջնությունում հինգերորդն էր։ 2008-2009 մրցաշրջանի ավարտին, գերմանական գեղասահքի մասին «Pirouette» ամսագրի հունիսյան համարում հրապարակված տեղեկությունների համաձայն, Անդրեյ Գրյազևն ավարտել է մրցակցային կարիերան։


=== Սպորտային ձեռքբերումներ ===


==== 2008 թվականից հետո ====


==== Մինչև 2008 թվականը ====


== Ծանոթագրություններ ==


== Արտաքին հղումներ ==
Неофициальный сайт Андрея Грязева Archived 2019-09-11 at the Wayback Machine.
Профиль спортсмена на портале FSNews
Արչինացո Ռոմանո

Արչինացո Ռոմանո (իտալերեն՝ Arcinazzo Romano), կոմունա Իտալիայում, գտնվում է Լացիո մարզի Հռոմ գավառում։
Բնակչությունը կազմում է 1448 մարդ 2008 թվականին, բնակչության խտությունը կազմում է 53 մարդ/քկմ։ Տարածքը կազմում է 28 կմ²։ Փոստային ինդեքսը - 20։ Հեռախոսային կոդը - 0774։
Կոմունայի հովանավորն է Սուրբ Գևորգ Զորավարը։ Տոնը նշվում է ապրիլի 23-ին։


== Ժողովրդագրությունը ==
Բնակչության դինամիկան


== Արտաքին հղումներ ==
http://www.arcinazzo.org/ Archived 2021-04-28 at the Wayback Machine.
Վիճակագրություն ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Չանսի Բիլապս

Չանսի Ռեյ Բիլապս (անգլ.` Chauncey Ray Billups, սեպտեմբերի 25, 1976(1976-09-25), Դենվեր, ԱՄՆ), ամերիկացի նախկին բասկետբոլիստ, պաշտպան։ Մասնագիտական կարիերայում հանդես է եկել Բասկետբոլի ազգային ասոցիացիայի (NBA) «Բոստոն Սելտիքս», «Տորոնտո Ռեպտորս», «Դենվեր Նագեթս», «Նյու Յորք Նիքս», «Լոս Անջելես Կլիպերս» և «Դետրոյթ Փիստոնս» ակումբներում։ Ուսանողական տարիներին հանդես գալով Կոլորադոյի համալսարանում, Բիլապսն ընտրվել է 1997 թվականի NBA-ի դրաֆթի առաջին ռաունդի 3-րդ ընտրությամբ՝ «Բոստոն Սելտիքսի» կողմից։
Բիլապսի կարիերան առանձնահատուկ հաջողություններով է անցնել «Դետրոյթ Փիստոնսում» հանդես գալու տարիներին (2002-2008), որի կազմում 2004 թվականին հաղթել է NBA-ի առաջնությունը և ճանաչվել NBA-ի գերեզրափակչի MVP (ամենաարժեքավոր խաղացող)։ 5 անգամ ճանաչվել է աստղ (NBA All-Star) և 3 անգամ ընդգրկվել «All-NBA» խորհրդանշական հավաքականում։
Հանդես է եկել նաև Միացյալ Նահանգների բասկետբոլի ազգային հավաքականում։
2004 թվականին Կոլորադոյի համալսարանի կողմից արժանացել է փառաբանման և համալսաարանի մարզադահլիճում հավերժացրել իր համարով խաղաշապիկը։
Հայրենի նահանգում Բիլապսը բավականին սիրված մարզիկ է։ Դեռ պատանի ժամանակ արժանացել է «Միստր Կոլորադո» տիտղոսին։ Մասնակցում է բազմաթիվ բարեգործական ծրագրերի, ինչ համար ստացել է մի շարք մրցանակներ՝ հասարակության բարեկեցիկ զարգացման գործում ավանդ ունենալու համար։


== Անձնական կյանքը ==
Ամուսնացած է և ունի 3 դուստր։ Նրա ընկեր և NBA-ի բասկետբոլիստ Քևին Գառնեթը հանդիսանում է երկրորդ դստեր՝ Սիարայի կնքահայրը։


== Ծանոթագրություններ ==


== Արտաքին հղումներ ==
NBA.com էջ
Աստերոիդների ցանկ (228701-228800)

Աստերոիդների ցանկ (228601-228700)  • Աստերոիդների ցանկ  • Աստերոիդների ցանկ (228801-228900)
 Աստերոիդների ցանկ (228601-228700)  • Աստերոիդների ցանկ  • Աստերոիդների ցանկ (228801-228900)
Լաուռի (գյուղ, Կեռու շրջան)

Անվան այլ կիրառումների համար տե՛ս՝ ԼաուռիԼաուռի (էստ․՝ Lauri), գյուղ Էստոնիայի Ռապլամաա նահանգի Կեռու շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էռնստ Կշենեկ

Կրշենեկ Էռնստ (գերմ.՝ Ernst Krenek, օգոստոսի 23, 1900(1900-08-23)[…], Վիեննա, Ավստրո-Հունգարիա - դեկտեմբերի 22, 1991(1991-12-22)[…], Փալմ Սպրինգս, Ռիվերսայդ շրջան, Կալիֆոռնիա, ԱՄՆ), ավստրիացի կոմպոզիտոր, երաժշտագետ, մանկավարժ։


== Կենսագրություն ==
Սովորել է Վիեննայի երաժշտական ակադեմիայում և Բեռլինի երաժշտական բարձրագույն դպրոցում։ 1938 թվականից ստեղծագործել է ԱՄՆ-ում։ Կրեշնեկի առաջին օպերաներից է՝ «Թռիչք ստվերի վրայով» (բեմ.՝ 1924)։ Կրշենեկը ապրել է ստեղծագործական էվոլյուցիա՝ ուշ ռոմանտիկական ոճ, ապա՝ ուրբանիզմի և կոնստրուկտիվիզմի նկատմամբ հետաքրքրությունից դեպի դոդեկաֆոն տեխնիկայի յուրացում։ Առաջին դոդեկաֆոն խոշոր ստեղծագործությունը «Կարլոս 5րդ» օպերան է (բեմ.՝ 1938)։ Գրել է 15 օպերա, 5 սիմֆոնիա և այլ ժանրի երկեր։ Հանդես է գալիս նաև որպես տեսաբան։


== Ծանոթագրություններ ==
Պետրո-Իվանովկա

Պետրո-Իվանովկա (ուկրաիներեն՝ Петро-Іванівка), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1899 թվականին։
2001 թվականի տվյալներով Պետրո-Իվանովկա գյուղում բնակվում էր 256 մարդ։ Բնակավայրը զբաղեցնում է 0,628 կմ² տարածք։ Բնակչության խտությունը կազմում էր 407,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երմակովո (գյուղ, Ստավրոպոլսկի շրջան)

Անվան այլ կիրառումների համար տե՛ս՝ ԵրմակովոԵրմակովո (ռուս.՝ Ермаково), գյուղ Ռուսաստանի Սամարայի մարզի Ստավրոպոլսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գվիմրիան

Գվիմրիան (վրաց.՝ გვიმრიანი), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 246 մարդ։


== Ծանոթագրություններ ==
Younger

«Younger» (անգլ. թարգմանաբար՝ «Ավելի երիտասարդ»), ավստրալիացի երգիչ, երգերի հեղինակ Ռուելի երգ, որը արտադրվել M-Phazes-ի կողմից։ Այն թողարկվել է 2018 թվականի հունիսի 8–ին, որպես Ռուելի Ready մինի ալբոմի երրորդ սինգլ (2018)։ Ավստրալիայում 2018 թվականի հոկտեմբերին երգը ոսկե հավաստագրում է ստացել, իսկ 2019 թվականի մարտին՝ պլատինե։
Թողարկելուց հետո Ռուելը ասել է՝ «Իմ ընկեր Սառա Աարոնսի հետ Լոս Անջելեսում գրել եմ «Younger» երգը։ Մենք խոսում էինք այն մասին, թե ինչպես են ընկերները ժամանակի ընթացքում բաժանվում տարբեր հետաքրքրությունների կամ ընտանեկան կյանքի պատճառով, և ես իսկապես սիրում եմ այս երգի գաղափարը։ Ես միանշանակ առնչվում եմ այս պատմության հետ և ես զգում եմ, որ շատ մարդիկ նույնպես անցել են այսպիսի ճանապարհով»։


== Տեսահոլովակ ==
«Younger» երգի տեսահոլովակը լույս է տեսել 2018 թվականի օգոստոսի 2-ին, որն իրենից ներկայացնում է ռեժիսոր Գրեյ Գոսթի կարճամետրաժ ֆիլմը։ Այն նկարագրում է ընկերությունը ժայռերի վրա, որը ճակատագրական վեճից հետո դառնում է ամենավատը։ Ռուելը ասել է Billboard-ին՝ ««Younger» երգի տեսահոլովակի սյուժեն տեքստերի ուղղակի վերաիմաստավորում չէ, այլ խոսքը գնում է այն մասին, որ դուք և ձեր ընկերը ժամանակի ընթացքում ոչ թե փնտրեք տարբեր ուղիներ, այլ գտնեք ձեր սեփական ուղին»։


== Ստեղծագործությունների ցանկ ==
«Younger»՝ 3:42


== Չարթեր ==


=== Շաբաթական չարթեր ===


=== Տարեվերջյան չարթեր ===


== Հավաստագրում ==


== Թողարկման պատմություն ==


== Ծանոթագրություններ ==
Նիմ

Անվան այլ կիրառումների համար տե՛ս՝ Նիմ (այլ կիրառումներ)Նիմ (ֆր.՝ Nîmes, օքս.՝ Nimes), քաղաք Ֆրանսիայի հարավում։ Գար դեպարտամենտի պրեֆեկտուրան (վարչական կենտրոնը)։ Մտնում է Լանգեդոկ-Ռուսիյոն շրջանի մեջ։
Բնակչությունը 2012 թվականի դրությամբ կազմում էր 146,709 մարդ։


== Աշխարհագրություն ==
Նիմը գտնվում է Պրովանսի սահմանին, 35 կմ հյուսիս միջերկրածովյան ափեզրից, և 20 կմ արևմուտք Ռոն գետից, Գարրիգ սարահարթի ստորոտի մոտ։


== Պատմություն ==
Նիմ (լատ.՝ Nemausus) վաղ ժամանակներում եղել է գալլական ցեղերի մայրաքաղաքը, ովքեր մ.թ.ա. 121 թվականին հնազանդվել են հռոմեացիներին։ Կելտական բնակավայրի տեղում կայսր Օգոստոսը նոր քաղաք է հիմնել։ Գինեգործական շրջանում հարմար դիրքի և կայսեր կողմից տրամադրած արտոնությունների շնորհիվ Նիմ քաղաքը դարձել էր Հարավային Ֆրանսիայի խոշորագույն քաղաքներից մեկը։ V դարում այն թալանել են վանդալները և վեստգոթերը, որոնք VIII դարում վտարվել են արաբների կողմից։


== Տեսարժան վայրեր ==
Ֆրանսիայի ոչ մի քաղաք չի կարող համեմատվել Նիմի հետ հին հռոմեական ճարտարապետության հուշարձանների քանակությամբ և պահպանվածության աստիճանով՝

Ամֆիթատրոն (մ.թ. 60 թվական)
Օգոստոսի Կամար (մ.թ.ա. 16 թվականից հետո)
Մեզոն Կարրե (տաճար, մ.թ.ա. վերջին թվականները)
Դիանայի տաճար (մ.թ. II դար)
Ման աշտարակ (Օգոստոսի ժամանակաշրջանի ավերակները)
Նիմի ամֆիթատրոնը (մ.թ. I դար)
Պոն դյու Գար (ակվեդուկ Նիմ քաղաքից 22 կմ հեռավորության վրա)Ավելի վաղ ժամանակաշրջանի կառույցներից աչքի է ընկնում տաճարի ռոմանական կառույցը։


== Խորհրդանիշներ ==
Նիմ քաղաքի խորհրդանիշը կրկնում է մետաղադրամի դիզայնը (հռոմեական ասը), որը հատվել է քաղաքում մեր թվարկության սկզբին։ Դրա վրա պատկերված էր արմավենու ծառին շղթայված կոկորդիլոս, որը Եգիպտոսի Հռոմին ենթարկվելու խորհրդանիշն էր։ Ավելի ներքև գտնվում էին COL NEM տառերը՝ «Colony of Nemausus»:
Միջին դարերում այդ խորհրդանիշի մասին հիշատակությունները կորել են։ 1226 թվականի կնիքի վրա պատկերված են չորս քաղաքային հյուպատոսներ (այժմ այդ խորհրդանիշը պատկանում է Նիմի հյուպատոսների գիտական քոլեջին, ֆր.՝ Docte collège des Consuls de Nîmes)։ Ենթադրվում է, որ Նիմ քաղաքի զինանշանը այդ ժամանակ իրենից ներկայացնում էր ամբողջովին կարմիր վահան, ինչը խորհրդանշում էր Նարբոնի վիկոնտների պատկանելությունը։
XVI դարում Նիմի հյուպատոսներն որոշեցին զինանշանի վրա տեղադրել ոսկե ցուլին, ենթադրաբար, այն պատճառով, որ ցուլը վաղ ժամանակներից զգալի դեր էր խաղում քաղաքային մշակույթում։ Ֆրանսիայի նախագահ Ֆրանցիսկոս I-ը դա թույլ տվեց 1516 թվականի ապրիլին։
1517 թվականին հայտնաբերվել է մետաղադրամ, որի վրա պատկերված էր արմավենուն շղթայված կոկորդիլոս, և հյուպատոսները կրկին խնդրեցին թագավորին փոխել Նիմի զինանշանը։ 1535 թվականին թագավորը համաձայնություն տվեց։
Նիմի զինանշանի այժմյան տեսքը ստեղծել է Ֆիլիպ Սթարկը։

		
		
		
		


== Քույր-քաղաքներ ==
 Պրեստոն, Մեծ Բրիտանիա (1955)
 Վերոնա, Իտալիա (1960)
 Բրաունշվայգ, Գերմանիա (1962)
 Պրահա, Չեխիա (1967)
 Օդերի Ֆրանկֆուրտ, Գերմանիա (1976)
 Սալամանկա, Իսպանիա (1979)
 Ռիշոն լե Ցիոն, Իսրայել (1986)
 Մեկնես, Մարոկո (2005)
 Ռոստով, Ռուսաստան


== Ծանոթագրություններ ==


== Արտաքին հղումներ ==
Քաղաքի կայքը (ֆր.)
Անտիկ ամֆիթատրոն Նիմում Archived 2008-03-08 at the Wayback Machine. (անգլ.)
Այցելելով Նիմ (անգլ.)
Ողկուզենի կոլխիդական

Ողկուզենի կոլխիդական (լատ.՝ Staphylea colchica) կամ ջոնջոլի (վրաց.՝ ჯონჯოლი), ողկուզագիների (Staphyleaceae) ընտանիքի ողկուզենի (Staphylea) ցեղի ոչ այնքան մեծ ծառերի տեսակ։ Քիչ հանդիպող տեսակ է։ Էնդեմիկ է Կովկասին։ Ընդգրկված է Կարմիր գրքում։


== Կիրառում ==
Ապրիլին՝ տերևակալելուց հետո, հայտնվում են ողկույզում հավաքված երկարացած կոկոնները, տեղի բնակիչներ հավաքում են, աղ են դնում տարատեսակ համեմունքների հետ, որն անվանում են վրացական ջոնջոլի։ Հաճախ անվանում են «թթու դրած կապար», քանի որ համով նման է իրական կապարին։
Պատրաստի ջոնջոլին սովորաբար թեթևակի սեղմում են, վրան լցնում բուսական ձեթ, ցանում մանր կտրտած կանաչ կամ գլուխ սոխ և մատուցում որպես կծու խորտիկ կամ համեմունք (200 գ ջոնջոլիին՝ 30 գ սոպ, 5 գ քացախ և 10 գ ձեթ)։ Ջոնջոլիի կիրառումը նույնքան բազմազան է, որքան կապարինը։


== Պատկերասրահ ==

		


== Ծանոթագրություններ ==